Md 2 : Nniɣ-asen :  ih tessusmem ay uḥricen, d irgazen d tulawin, rebbi ibarek degwen, anida-t usuɣu-nni n sgelli d imaziɣen tettsuɣum i wulac, tettsuɣum tesqejwiwen deg yilem, aha anwa argaz deg-wen neɣ tameṭṭut deg-kent ara yeddun abrid abrid, azniq azniq ad ssawalen s yisem n amal, win yemmuten ur yexdim ayen iɣef ara yemmet, meskin yuzzel-d ɣur-i, imi ɛecra iseggasen ur nemwala, amek akka tettnaɣem ɣef tɣawsa ur tessinem d acu i tuklal, tikli s tsusmi i rruḥ n widen yemmuten, tesɛam lḥeqq d lwaǧeb-nwen nemmekti-ten-id ur ten-nettu ara, ula d nitni mmuten ur yelli d acu i xedmen n diri, steqasan nudan ɣef ugerruj-nsen d-yeǧǧa jeddi-tsen.Acengu ma ur tukin ara yid-s yuɣ yefka aẓar deg wayla-nwen, yetturar deg unnar-nwen kenwi yekkatawen-d ṭṭbel, kunwi tbegsem tceṭṭḥem-asen, ccḍeḥ-nwen am win iceṭṭḥen i uderɣal, lhuṭ d wayla-nwen yuklal azal sɣur-wen, ur t-ttaǧǧat ara ad t-yessemres uberrani, neɣ ad yuɣal d azaɣar ur nesɛi imawlan, xedmen deg-s ayen ara iḍurren amdan. Netta yemmut, ma d kenwi nadit ɣef yixef-is ur ttaket ara aɛekkaz swayes ara ken-wten. 4 Sb 58-59  Awennet-a d tiɣri i yinelmaden, akken ad igen tamesbanit ɣef uselmad-nsen yettwanɣan deg lbaṭal , d wid yemmuten ɣef ugerruj-nsen d-yeǧǧa jeddi-tsen.